|  |
| --- |
| **Århus Ungdommens Fællesråd**StyrelsesmødeDagsorden |
| **Tidspunkt** | 7. juniKl. 18-21 | **Sted** | ÅUFSkt. Nicolaus Gade 2, 8000 Aarhus C |
|  |
| **Indbudte** | Afbud | Tilstede | Ikke til stede | Navn |
|  | X |  | Cecilie Hansen, formand |
|  | X |  | Nina F. Hansen, næstformand |
|  | X |  | Morten Lond, kasserer |
| X  |  |  | Anders Jørgensen, børne- og ungdomskorps |
|  | X |  | Jannik Toft Andersen – suppleant korps |
|  | X |  | (Jacob Bagge Jensen, politiske –) suppleant Kasper Sjödin |
|  |  | X | Martin Hansen, ny suppleant for PUS |
|  | X |  | Christian Stubkjær, religiøse |
| X |  |  | Cecilie Møller, mellemfolkelige og internationale |
|  | X |  | Janneke Pedersen, øvrige |
|  | X |  | Thea P. Strand, sekretariatsleder |
|  |  | X |  | Søren Bjerre, studentermedhjælper |
| **Bilag** | 2.2 Hyttefortegnelse – bilag udleveres på mødet2.3 Arbejdsprograminitiativ om flygtninge2.4 Arbejdsprogram om medborgerskab2.5 Kursuspuljen – bilag udleveres på mødet |

Mødet indledes med en præsentationsrunde.

1. **Formalia**
	1. **Godkendelse af dagsorden**

Indstilling:

*Styrelsen godkendte dagsordenen med tilføjelse af punkt 2.9.*

1. **Orientering**
	1. **Orientering: Grupperinger**

Indstilling:

Cecilie M. orienterer om, hvad der sker i Mellemfolkelige og internationale-grupperingen.
Øvrige grupperingsrepræsentanterne har mulighed for kort at fortælle om nyt.

*Cecilie Hansen orienterede på vegne af en syg Cecilie M om mellemfolkelige- og internationale grupperingen.*

*Religiøse: Christian Stubkjær stopper per 1.8. Victoria tager over – Christian kontakter hende snarest*

*Politiske: Kasper Sjödin stopper som suppleant, Martin Hansen (DFU) overtager suppleantposten. Repræsentant, Jacob Bagge, vender hjem fra Belgien efter sommer.*

*Styrelsen drøftede muligheder for at holde vores email- og adresselister til medlemmerne bedre opdateret. Fremtidigt fokuspunkt og/eller debat. En mulighed kunne være at opdatere efter generalforsamlingen.*

* 1. **Orientering: Formand/FU**

Indstilling:

Formanden fortalte om nyt siden sidst, der relaterer sig til opgaver for formand, næstformand og kasserer, herunder statusmødet med Sport & Fritid, VIFO-konference, møde med PUS

*Cecilie orienterede.*

*Nye lokaltilskudsregler bliver et fokuspunkt. Et vigtigt emne for ÅUF, men også for medlemsforeningerne individuelt at holde sig opmærksomme på.*

*Næste møde med sport og fritid bliver et overleveringsmøde med Thea og den nye sekretariatsleder.*

*VIFO en mulig samarbejdspartner. Kunne inviteres til et møde på kontoret.*

* 1. **Orientering: Sekretariatet**

Indstilling:

Sekretariatslederen orienterede om nyt siden sidst, herunder giver en status på projektet Bæredygtig Energi til Livet, Børn og unge-byrådet, Århus i forening, foreningshus, Sidste skoledag, åben skole, særligt dyrt materiel og sekretariatets opgaver.

*Thea orienterede om ovenstående.*

*Der kan læses mere om Bæredygtig energi til livet her:* [*http://cesso.dk/aarhus*](http://cesso.dk/aarhus)

*Husk eventmagerkursus:* [*http://aarhusiforening.dk/events/eventmager-aarhus/*](http://aarhusiforening.dk/events/eventmager-aarhus/)

1. **Ledelse**
	1. **Beslutning: Ny sekretariatsleder**

Indstilling:

Styrelsen vedtager proces for ansættelse af ny sekretariatsleder og vedtager ansættelsesvilkår.

FU orienterer om foreløbige planer omkring overlevering og perioden uden sekretariatsleder, og styrelsen drøfter forventninger (herunder fra medlemsforeningerne) i perioden.

*Forslag:*

*Nedsættelse af et ansættelsesudvalg.*

*Ansvarsområder: Tilrettelæggelse af ansættelsessamtaler og afholdelse af disse. Ansættelsesudvalget ansætter dermed sekretariatslederen på mandat fra styrelsen.*

*Forslag til ansættelsesudvalget: Cecilie, Nina, Morten.*

*Profil på sekretariatsleder: Genbruge opslaget fra sidste ansættelsesrunde.*

*Deadline på ansøgning: 15. august*

*Forslag til jobstart: 1. oktober*

*Samme ansættelsesramme/aftale som ved seneste sekretariatsleder.*

*Styrelsen vedtager processen og ansættelsesvilkår som foreslået af FU.*

*Overlevering: Gør som da Henrik stoppede – Cecilie betales løn for at være her 15 timer i ugen. Thea kan og vil gerne hjælpe til.*

*Styrelsen vedtager at Cecilie ansættes som studentermedarbejder august/september. Der aftales nærmere med Thea, når vi er tættere på. Cecilie orienterer/rådfører sig med styrelsen, hvis nødvendigt.*

* 1. **Beslutning: Hyttefortegnelsen - BILAG**

Indstilling:

ÅUF har i mange år udgivet en hyttefortegnelse i bogformat, som alle kunne købe for at få overblik over hytter o.l. til f.eks. spejderudflugter. For et par år siden stoppede trykningen og et arbejde for at konvertere hyttefortegnelsen til digital platform blev igangsat. Indtastningsarbejdet er afsluttet, men der mangler fortsat at blive færdigudviklet en platform o.l.

Styrelsen drøfter indhentet tilbud på udvikling af platform. Styrelsen drøfter sekretariatets supplerende overblik over omkostninger ved opstart og drift af hyttefortegnelsen.

Styrelsen beslutter på baggrund af drøftelsen hyttefortegnelsens fremtid.

*Styrelsen debatterede hvorvidt hyttefortegnelsen kan passes ind under ÅUF’s opgave og formål. Styrelsen debatterede om det kan ordnes indenfor en fornuftigt økonomisk ramme med særligt fokus på arbejdsbyrden på sekretariatet under og efterfølgende.*

*Styrelsen besluttede at afsætte midler til at relancere hyttefortegnelsen.*

*Styrelsen følger op på hvordan det går inden årsmødet.*

* 1. **Beslutning: Velkommen til flygtninge (AP#7)**

Indstilling:

ÅUF skal arbejde med at byde flygtninge velkomne i foreningslivet, da dette er meningsfuldt for ÅUF, medlemsforeningerne og flygtningene. Vi har opstillet begrundelser for, hvorfor ÅUF og medlemsforeningerne skal engagere sig, ligesom vi har opstillet, hvilket udfordringer som vi vil kunne møde. Derefter har vi opstillet områder, som det vil være relevant for ÅUF at arbejde med – her er vægten særligt lagt på, at ÅUF skal formidle kontakt og hjælpe medlemsforeningerne til at blive klar over, hvilke muligheder de har. Afslutningsvis er der en skitse over, hvad vi foreslår, at der er de næste skridt.

*Nina fremlagde oplægget til ”Velkommen til flygtninge” for styrelsen. Nina fremlagde de næste skridt i processen, som inkluderer at kontakte kommunen, engagere medlemsforeninger og på længere sigt at få kommunen til at formidle kontakt til flygtninge.*

*Styrelsen giver bolden videre til Nirvana, og evaluerer på et styrelsesmøde i efteråret.*

* 1. **Beslutning: Medborgerskab (AP#8)**

Indstilling:

Christian, Janneke og Cecilie har lavet det vedhæftede oplæg, som er et forslag til et kommissorium som sekretariatet og styrelsen kan arbejde videre med medborgerskab ud fra. Arbejdsgruppen for medborgerskab indstiller til at styrelsen drøfter forslaget og tager beslutning om eventuelt godkendelse af kommissoriet.

*Forslag: En medborgerskabspris*

*En stor event, overrækkelse af en medborgerskabspris for at sætte fokus på medborgerskab.*

*Kræver afgrænsning: Man kan evt. få den gennem foreningernes forståelse af hvad medborgerskab er.*

*Denne afgrænsning kan kobles på tema-aftenen der debatteres senere.*

*Styrelsen debatterede hvorvidt prisen skal rettes indad eller udad, forskelle og ligheder med ”Årets ildsjæl”, muligheder for samarbejde med Aarhus Kommune samt forankring i vores egne medlemsforeninger.*

*Sekretariatet tager kontakt til kommunen med henblik på at ”Årets ildsjæl” kan blive en medborgerskabspris. Hvis det ikke lykkes, arbejder styrelsen videre med koncept og form.*

* 1. **Drøftelse og beslutning: Kursuspuljen**

Indstilling:
Styrelsen drøfter brugen af midlerne i puljen.

*Thea orienterede om puljens natur og formål. Det er en selvstændig pulje under sport og fritid, som ÅUF administrerer. Thea orienterede styrelsen om brug af puljen i 2016.*

*Styrelsen debatterede brugen af de resterende midler i puljen.*

*Forslag inkluderede:*

*Sig velkommen til flygtninge kursus.*

*Styrelsen holder øjne og ører åbne med henblik på fremtidige kurser.*

* 1. **Beslutning: Temaaften for medlemsforeningerne**

Indstilling:

ÅUF har de seneste år afholdt forskellige former for temaaftener og Åbent Hus-arrangementer, hvor formålet både har været kompetenceudvikling eller oplysning af medlemsforeningerne, og at få dem ”ind i huset” og hilse på dem. Sidste år måtte en temaaften aflyses på grund af for få tilmeldte.
Styrelsen drøfter om der skal holdes et arrangement med tilsvarende formål i efteråret. Herunder set i lyset af at der formentlig også skal afholdes reception i anledning af ansættelse af ny sekretariatsleder.

*Cecilie orienterede om temaaftenerne i ÅUF’s historik og styrelsen debatterede behov for en tema-aften set i lyset af en reception for en ny sekretariatsleder.*

*Styrelsen besluttede sig for at vente til vi er flyttet til nye lokaler med en tema-aften.*

*Styrelsen besluttede at reception for Thea og kommende sekretariatsleder afholdes i november.*

* 1. **Beslutning: Tidspunkt for fastlæggelse af datoer i efteråret**

Indstilling:

Styrelsen besluttede på styrelsesweekend at udskyde at lægge datoer for møderne i efteråret. Styrelsen fastlægger dato for første møde efter sommerferien (primo september). På det mødes sættes så resten af datoerne frem til Årsmødet.

*Tirsdag d. 6 september 18-21 er næste styrelsesmøde*

* 1. **Beslutning: Sommerferiesvar**

Indstilling:

Styrelsen melder ind på hvornår de har sommerferieplaner, og hvordan henvendelser o.l. skal besvares frem til næste styrelsesmøde i september.

*Nina kontaktes via telefon. Christian kontaktes via telefon.*

* 1. **Korpsevent i Tivoli**

Indstilling:

ÅUF har de seneste to år ydet underskudsgaranti for korpsenes event i Tivoli. Styrelsen beslutter hvorvidt denne praksis opretholdes. Jannik er inhabil, der han sidder i styregruppen for dagen og stemmer ikke.

*Jannik orienterede om eventet i tivoli og gennemgik budgettet for dagen.*

*Styrelsen debatterede underskudsgarantien.*

*Styrelsen besluttede at stille underskudsgaranti på 20.000.-*

1. **Eventuelt**

**Kommende datoer:**

FU-møde den 13. juni.

Kommende sager fremgår af møde- og handleplanen som er vedlagt indkaldelsen.